OPETUS- JA KULTTUURIMINISTERIÖ

Ammatillisen koulutuksen osasto (AMOS) KOKOUSPÖYTÄKIRJA

 01.12.2016

TYÖ- JA ELINKEINOMINISTERIÖ

Työllisyys- ja yrittäjyysosasto

Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Torstai 1.12.2016 klo 12.00–15.00

**Paikka:** Työ- ja elinkeinoministeriö, Ratakatu 3, 5. kerroksen auditorio

Läsnä:

(-) Johtaja **Mika Tammilehto**, opetus- ja kulttuuriministeriö, puheenjohtaja

(-) Opetusneuvos **Heikki Blom**, opetus- ja kulttuuriministeriö

(-) Neuvotteleva virkamies **Taina Eckstein**, valtiovarainministeriö

(x) työmarkkinaneuvos, **Teija Felt,** työ- ja elinkeinoministeriö

(-) Asiantuntija **Mirja Hannula**, Elinkeinoelämän keskusliitto EK ry

(-) Etuuspalvelujen tukiyksikön päällikkö **Mia Helle**, Kela

(-) Koulutuspäällikkö **Mikko Heinikoski**, Suomen Ammattiliittojen Keskusjärjestö SAK ry

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(x) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(-) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(-) Koulutuspoliittinen asiantuntija **Eero Kivinen**, Suomen Ammattiin Opiskelevien liitto SAKKI ry

(x) Vastaava asiantuntija, Euroguidance **Tarja Koskinen**, Kansainvälisen liikkuvuuden ja yhteistyön

keskus CIMO

(-) Ylitarkastaja **Emma Kuusi**, opetus- ja kulttuuriministeriö

(x) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet

(-) Johtaja **Maire Mäki**, TE-toimisto Pohjois-Pohjanmaa

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(x) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(-) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

(x) Kehittämispäällikkö **Jukka Peltokoski**, Pirkanmaan ELY-keskus

(-) Opetusneuvos **Juhani** **Pirttiniemi**, Opetushallitus

(-) Kehittämispäällikkö **Hannele** **Salminen**, Suomen Kuntaliitto Ry

(x) Rehtori **Sirkka** **Suomi**, Vapaa Sivistystyö ry

(-) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke,

(-) Johtaja **Sari** **Taukojärvi**, Akava ry

(x) Erityisasiantuntija **Inkeri** **Toikka**, Opetusalan Ammattijärjestö OAJ ry

(-) Koulutusasioiden päällikkö **Mika Tuuliainen**, Suomen Yrittäjät ry

(x) Puheenjohtaja **Airi Valkama**, Erilaisten oppijoiden liitto ry

(x) Palvelupäällikkö **Irma Valtonen,** sijaisena Kirsi Suovalkama, TE-asiakaspalvelukeskus

(-) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

Sihteeristö

(x) Neuvotteleva virkamies **Ulla-Jill Karlsson**, opetus- ja kulttuuriministeriöstä

(-) Opetusneuvos **Raija Meriläinen** opetus- ja kulttuuriministeriöstä

(x) Erityisasiantuntija **Ari-Pekka Leminen**, työ- ja elinkeinoministeriö

(x) Neuvotteleva virkamies **Harry Pulliainen**, työ- ja elinkeinoministeriö

Asiantuntijat:

Suunnittelija **Tiina Asunmaa**, työ- ja elinkeinoministeriö

Projektipäällikkö **Sanna Vahtivuori-Hänninen**, opetus- ja kulttuuriministeriö

**Asiat:**

1. **Kokouksen avaus, puheenjohtaja Teija Felt (TEM)**

Puheenjohtaja avasi kokouksen 12.05. Todettiin poissaolijat.

1. **Edellisen kokouksen pöytäkirjan hyväksyminen**

Hyväksyttiin pöytäkirja, liite 1.

1. **Hallituksen kärkihankkeiden tilanne + ajankohtaista ministeriöistä**

OKM (Karlsson) totesi toisen asteen reformin lähteneen lausuntokierrokselle pari viikkoa sitten ja lausuntoaika päättyy 19.12.2016. Mika Tammilehto on kehottanut kaikkia antamaan lausunnon. (linkki: <http://www.minedu.fi/OPM/Koulutus/koulutuspolitiikka/vireilla_koulutus/ammatillinenkoulutus/index.html?lang=fi>). Valtakunnallinen ELO-ryhmä ei anna asiasta lausuntoa, koska toinen puheenjohtaja ollut keskeisessä roolissa lain valmistelussa.

STM edustaja ei ollut paikalla.

TEM (Felt) totesi Ohjaamo -hankkeen edenneen suotuisasti ja saaneen paljon julkisuutta. Ohjaamoja nyt 39 kpl ja uusi hankehalu käynnistyy 2017 alussa. Myös nettiohjaus etenee. Nuorisotakuun johtoryhmä on pitänyt juuri kokouksen ja painopiste on linjattu NEET –nuoriin, ilman erillistä rahoitusta. Maahanmuuttajien ohjauksen tukemiseksi on perustettu ”polut ja siirtymät” -työryhmä (kesäkuuhun 2017 saakka) tavoitteena nivelvaiheiden nopeuttaminen ja sujuvoittaminen.

Maakuntalaki on ollut lausunnolla, niitä on saatu 760 kpl. Yhteenvetoa tehdään parhaillaan.

Aluehallinnon kehittämisestä ja kasvupalveluista annettavassa laissa määritellään raamit sille, mitä maakunnan tulisi tehdä. Kasvupalvelulaissa on mainittu palvelupaketit ja lisäksi mm. rekrytointipalvelut, osaamisen kehittämispalvelut ja uraohjaus.

Laki rekrytointi- ja osaamisen kehittämispalveluista määrittelee palvelukokonaisuuksien sisältöjä. Lisäksi valmistellaan rahoituslakia ja tietojärjestelmälakia. Näiden ”oheislakien” tulee olla valmiita maaliskuussa 2017.

Aluehallintouudistus muuttaa merkittävällä tavalla koko Suomen hallintojärjestelmää, mm. ELY -keskukset ja TE -toimistot lakkautetaan. Viranomaistehtävät tullaan määrittelemään tarkemmin. Missä niitä tarjotaan, on vielä määrittelemättä (palvelulaitos, palvelukeskus?) Linjaus on kuitenkin se, että mahdollisimman paljon palveluita tuottavat yhtiöt, yksityiset yritykset ja 3. sektori. Minne työnhakijat ilmoittautuvat, missä määritellään palveluterve ym., on ratkaisematta.

Valtakunnallisilla kasvupalveluilla tarkoitetaan enemmänkin yrityspuoleen liittyviä palveluja (TEKES, Team-Finland). Tietojärjestelmät tulevat olemaan valtakunnallisia. Työmarkkinatoria kehitetään, tavoitteena isompi monitoimijainen ekosysteemi. TE -ASPAa ei mainita lakitekstissä, mutta lain perusteluteksteissä useammassa kohtaa on maininta ”valtakunnallisista verkko- ja puhelinpalveluista”.

1. **Elinikäisen ohjauksen laadunhallinnan kehittäminen, eVokesin hankkeen vaihe**

Jaana Kettunen esitteli asiaa videon välityksellä (esitysmateriaali liitteenä 2.).

KTL / eVokes on saanut tehtäväksi kehittää elinikäisen ohjauksen laadunhallintaa. Aikataulua on tarkennettu henkilövaihdoksista johtuen niin, että 1. vaihe saadaan valmiiksi tämän vuoden loppuun mennessä. Tavoitteena on saada toimintamalli kommentoitavaksi, minkä jälkeen tehtäisiin maaliskuussa esitys toteutuksesta ja testaamisesta. Uusia rajapintoja on tunnistettu etenkin reformin etenemiseen, TE -palvelujen uudelleen organisoitumiseen, verkko-ohjauspalvelun etenemiseen jne. Raimo Vuorinen on tekemässä yhteenvetoa eri mallien vahvuuksista ja heikkouksista.

Käydyssä keskustelussa todettiin, että esimerkiksi lakiin alueiden kehittämisestä ja kasvupalveluista ja lakiin rekrytointi- ja osaamispalveluista tulee saada ohjauspalveluiden laatua turvaavaa sisältöä. Lisäksi kasvupalveluiden ja rekrytointi- ja osaamispalveluiden ostokriteereissä (kun maakunta hankkii palveluita yhtiöiltä) ja palvelusopimuksissa palvelujen laatu tulee turvata.

1. **ELGPN:n toiminnan tulosten ja työkalujen levittäminen ja hyödyntäminen Suomen elinikäisen ohjauksen kehittämisessä, erityisesti urasuunnittelutaidot sekä verkoston mahdollinen jatkuminen**

Jaana Kettunen esitteli asiaa (materiaali liitteenä 3.). ELPGN:n työkaluja pyritään tuomaan näkyväksi myös kansainvälisesti, mm. Soulissa pidettävässä seminaarissa.

1. **Monialaisen elinikäisen ohjauksen linjausten tunnetuksi tekeminen ja levittäminen:**

Linjaukset hyväksyttiin viime kokouksessa ja lopullisten korjausten jälkeen ne on lähetetty eri tahoille. Myös ryhmän jäsenet ovat lähettäneet linjauspaperia eteenpäin.

Päätös: Käännätetään linjaukset ruotsiksi ja englanniksi.

1. **Opettajankoulutusfoorumin kehittämissuunnitelma**

Sanna Vahtivuori-Hänninen kertoi, että hallituksen kärkihankkeisiin sisältyvää opettajankoulutuksen kehittämissuunnitelmaa ollut laatimassa 100 hengen foorumi. Suunnitelma sisältää kuusi strategista linjausta, jotka määrittävät suunnan suomalaiselle opettajankoulutukselle ja uranaikaiselle osaamisen kehittämiselle. Linjaukset koskevat kaikkia opettajia – lastentarhan-, luokan-, aineen- ja erityisopettajia, opinto-ohjaajia sekä ammatillisen, aikuiskoulutuksen, korkeakoulujen ja vapaan sivistystyön opettajia. Lisätietoja: <http://www.minedu.fi/osaaminenjakoulutus/peruskouluuudistus/opettajankoulutusfoorumi/index.html>

Kärkihankkeeseen liittyvä erityisavustusta koskeva haku avautuu lähiaikoina. (Liite 4.)

Käytiin asiasta keskustelua. Ohjaus ja opetus mainittu monessa kohdassa, siksi on tärkeää, että opettajankoulutusfoorumin alueellisia yhteistyöverkostoja hyödynnetään jatkossa myös alueellisten ELO -ryhmien työskentelyssä.

1. **Ohjausosaamisen kehittäminen ELO-verkostossa**

Jukka Peltokoski (PIR-ELY) esitteli 21.9.2016 perustetun ”ohjausosaamistiimin” toimintasuunnitelmaa (liite 5.).

Keskustelussa Monialainen ohjaus kaikenikäisille -ehdotus vuoden 2017 teemaksi todettiin kannatettavaksi. Keskustelussa myös kysyttiin, olisivatko kohdat 6.4 - 6.6. yhdistettävissä? Edelleen kysyttiin, kannattaisiko paperiin lisätä julkinen-yksityinen-kolmassektori tuottajaverkoston laajeneminen selkeämmin esiin taustaosiossa? Ohjausosaamisen jäsentämistä tarkemmin toivottiin. Toimintasuunnitelmassa esitettyä Suomen elinikäisen ohjauksen tila-arviointia pidettiin tarpeellisena. Lisäksi ehdotettiin kohtaan 6.2. yhdellä ELY-alueella kehitettyä verkkoalustaa. Viimeksi mainittuun todettiin, että erillisratkaisuun ei ole syytä lähteä vaan edetään verkko-ohjaushankkeen esittämiin suuntiin.

Kysyttiin, kuka koordinoi ELO-ryhmien koulutuksia, joissa mukana ELYt, AVIt, KEHA, oppilaitokset, järjestöt jne? Viestintä ja koordinointiosuutta on tarkennettava edelleen. Linkki opettajakoulutusfoorumiin on tarpeellinen?

Päätös: Tiimin kokoonpanoa laajennetaan AVI:n edustuksella (Michael Mäkelä). Ohjausosaamistiimi viimeistelee toimintasuunnitelmansa seuraavaan kokoukseen mennessä nyt saatujen toiveiden mukaisesti. Ohjausosaamistiimin roolina on valmistella ELO -ryhmälle sen toimesta päätettyjä asioita eli toimii ELO-ryhmän ”työrukkasena”. Tämän roolinsa mukaisesti tiimi valmistelee myös elinikäisen ohjauksen ehdotetun tila-arvioinnin kilpailutusta, kilpailutuksen tausta-aineistoa, aikataulua yms. Tavoitteena on, että kilpailutus saadaan käyntiin keväällä 2017.

1. **Valtakunnallisen ELO -ryhmän vuoden 2016 toiminnan arviointi**

Arvioitiin tämän vuoden toimintaa viidessä ryhmässä ennakkoon toimitetun jäsennyksen pohjalta (liite 6). Ryhmätyön purkamiseen ei jäänyt juurikaan aikaa. Ryhmät toimittavat työskentelynsä tulokset sähköpostilla sihteeristölle ja sihteeristö tekee materiaalista tiivistelmän seuraavassa ELO -ryhmän kokouksessa esitettäväksi.

1. **Valtakunnallisen ELO -ryhmän vuoden 2017 toiminnan suunnittelu**

Suunniteltiin ensi vuoden (2017) toimintaa viidessä ryhmässä ennakkoon toimitetun jäsennyksen pohjalta (liite 6.). Ryhmätyön purkamiseen ei jäänyt juurikaan aikaa. Ryhmät toimittavat työskentelynsä tulokset sähköpostilla sihteeristölle ja sihteeristö tekee materiaalista toimintasuunnitelmaluonnoksen seuraavassa ELO -ryhmän kokouksessa esitettäväksi.

1. **Seuraavat kokoukset**

Alustava aikataulutus vuodelle 2017: 4 kokousta,

* 1. helmi-maaliskuu 09.02.2017 (koko päivä)
* 2. kesäkuu
* 3. syyskuu
* 4. joulukuu
1. **Muut asiat**

Educa –messut 27.-28.01.2017

1. **Kokouksen päättäminen**

Pj. päätti kokouksen klo 15 ja kiitti kuluneesta vuodesta.

Teija Felt

Puheenjohtaja

Harry Pulliainen, Ari-Pekka Leminen

Sihteerit